Diari Oficial de la Generalitat Valenciana


Sumari del DOGV 3314, del 24-08-1998 (1998/6790)

Informació pública de les bases de la convocatòria per a la provisió de 78 places de guàrdia de la Policia Local.
-----------------------------------------------------------------------------------------------------------------

### Dades del document

Número de DOGV
:   3314

Data del DOGV
:   24-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6790


Organisme emissor
:   Ajuntament de València

Tipus de document
:   Anunci

Informació pública de les bases de la convocatòria per a la provisió de 78 places de guàrdia de la Policia Local. [1998/Q6790]
  
El Ple de l'Ajuntament de València, en les sessions dels dies 24 d'abril de 1998 i 29 de maig de 1998, va aprovar les següents bases que regiran la convocatòria per a proveir en propietat 78 places de guàrdies de la policia local.
  
És objecte d'aquestes bases, aprovades pel Ple de la corporació en les sessions de data 24 d'abril de 1998 i 29 de maig de 1998, la provisió en propietat de 78 places de guàrdies de la policia local de l'escala d'administració especial; subescala: serveis especials; classe: policia local i els seus auxiliars; grup D de titulació de l'article 25 de la Llei 30/1984, de 2 d'agost, i 14 de la Llei 2/1990, de Coordinació de la Policia Local, de les quals 39 es proveiran per torn lliure i 39 per torn de mobilitat.
  
El procediment selectiu serà el d'oposició per al torn lliure i de concurs oposició per al de mobilitat.
  
Normes generals
  
1. Places màximes que cal proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Les vacants convocades per torn de mobilitat que pogueren romandre desertes incrementaran les que hagen de ser proveïdes per oposició lliure.
  
2. Requisits dels aspirants
  
Per a ser admés a aquest procés selectiu per a l'accés a la funció pública local, caldrà en la data d'acabament del termini de presentació d'instàncies:
  
2.1 Per al torn lliure:
  
a) Tenir la nacionalitat espanyola.
  
b) Estar en possessió del títol de graduat escolar, batxiller elemental o equivalent o complides les condicions d'obtenir-lo en la data en què acabe el termini de presentació d'instàncies, l'equivalència haurà de ser reconeguda per l'administració competent en cada cas concret i degudament acreditat en aquest sentit pels aspirants.
  
c) No patir malaltia o defecte físic que impedisquen l'exercici de les corresponents funcions d'acord amb el quadre d'exclusions mèdiques establides en l'annex II i tenir una estatura mínima d'1,65 metres per als homes i d'1,60 metres per a les dones.
  
d) Tenir complits 18 anys sense excedir de l'edat de 30 anys.
  
Únicament a l'efecte de l'edat màxima, es compensarà el límit amb els serveis prestats anteriorment a l'administració local, escala administració especial, subescala serveis especials, classe policia local i els seus auxiliars.
  
e) No haver sigut separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
f) Estar en possessió dels permisos de conduir vehicles A-2 i B-2 o si escau A del Reial Decret 772/1997, de 30 de maig, pel qual s'aprova el Reglament General de Conductors i B que habilite per a la conducció dels vehicles a què fa referència l'article 7.3 de l'anterior Reial Decret 772/1997.
  
2.2 Per al torn de mobilitat:
  
a) Ser funcionari de carrera integrat en la subescala de serveis especials, policia local, de qualsevol dels municipis de la Comunitat Valenciana amb la categoria de guàrdia de la policia local.
  
b) Haver romàs almenys dos anys com a funcionari de carrera en el lloc de treball des del qual concursa en propietat.
  
c) Que no falten menys de 10 anys per a complir l'edat de jubilació forçosa.
  
d) No patir malaltia ni cap defecte físic que li impedisca l'exercici normal de les funcions de la categoria de policia local, de conformitat amb el quadre d'exclusions mèdiques establides en l'annex II d'aquestes bases.
  
e) No trobar-se suspés en ferm del servei de l'estat, de les comunitats autònomes, de les entitats locals o de qualsevol altra institució juridicopública, ni inhabilitat per a l'exercici de funcions públiques.
  
f) Estar en possessió dels permisos de conduir vehicles de les classes A-2 i B-2 o si escau A del Reial Decret 772/1997, de 30 de maig, pel qual s'aprova el Reglament General de Conductors i B que habilite per a la conducció dels vehicles a què fa referència l'article 7.3 de l'anterior Reial Decret 772/1997.
  
g) Estar en possessió del títol de graduat escolar, batxiller elemental o equivalent, o en condicions per a obtenir-lo en la data d'acabament del termini de presentació d'instàncies.
  
3. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València, i es podrà utilitzar la instància model que facilitarà l'Oficina d'Informació Municipal, situada a la plaça de l'Ajuntament, número 1, planta baixa, la qual es presentarà al Registre General d'entrada d'aquest Ajuntament, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar:
  
a) Resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 2.400 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els esmentats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
b) En la instància es farà constar el torn pel qual s'opta, els qui opten pel torn de mobilitat hauran de presentar el currículum i la documentació acreditativa dels mèrits al·legats per l'aspirant, degudament compulsats, en sobre tancat. No es tindrà en compte cap mèrit que no s'acredite en aquest moment.
  
4. Admissió dels aspirants
  
Per a ser admesos a les proves selectives, serà suficient amb què els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, per resolució, es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base novena. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicarà en el Butlletí Oficial de la Província o es notificarà individualment als directament afectats.
  
5. Tribunal
  
El tribunal per a aquesta selecció estarà integrat pels següents membres, tots amb veu i vot:
  
Presidenta titular: l'alcaldessa de la corporació.
  
President suplent: el regidor delegat de l'Àrea d'Administració General o membre de la corporació en qui delegue el president titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: el regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: l'inspector en cap del cos de la Policia Local de la corporació o, si no n'hi ha, un funcionari d'aquesta corporació d'igual o superior categoria a la de la plaça convocada.
  
Suplent: un subinspector de la policia local, nomenat a aquest efecte o, si no n'hi ha, un funcionari d'aquesta corporació d'igual o superior categoria a la de la plaça convocada.
  
Titular: un representant del professorat oficial designat per l'Institut Valencià de Seguretat Pública que posseïsca titulació igual o superior a la requerida per a guàrdia i corresponent a la mateixa àrea de coneixements.
  
Suplent: el funcionari que designe el mencionat Institut, així mateix amb titulació igual o superior a la requerida per a guàrdia i corresponent a la mateixa àrea de coneixements.
  
Titular: un funcionari de carrera d'aquesta corporació, que pertanya a la classe: policia local, escala superior o tècnica.
  
Suplent: un funcionari de carrera d'aquesta corporació, que pertanya a la classe: policia local, escala superior o tècnica.
  
Titular: un funcionari de carrera d'aquesta corporació, amb titulació igual o superior a la requerida per a guàrdia.
  
Suplent: un funcionari de carrera d'aquesta corporació, amb titulació igual o superior a la requerida per a guàrdia.
  
Titular: un funcionari de carrera d'aquesta corporació, amb titulació igual o superior a la requerida per a guàrdia.
  
Suplent: un funcionari de carrera d'aquesta corporació, amb titulació igual o superior a la requerida per a guàrdia.
  
Titular: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Suplent: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Titular: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Suplent: un funcionari de carrera o contractat laboral amb caràcter fix d'aquesta corporació, representant dels treballadors, designat per la Junta de Personal i amb titulació igual o superior a la requerida per a la plaça que es convoca.
  
Titular: un representant de l'administració del Consell, designat per la Conselleria de Presidència amb titulació igual o superior a la requerida per a caporal i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a caporal i pertanyent a la mateixa àrea de coneixements.
  
En cas d'absència del president titular o suplent, la Presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència, almenys, de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria quarta de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
El tribunal podrà ser assistit per titulats especialistes per a la formulació i qualificació de les proves d'aptitud medicointel·lectual i d'idioma valencià.
  
6. Calendari
  
La data, l'hora i el lloc de començament de les proves s'anunciarà en la publicació de la resolució per la qual s'aprove la llista d'admesos i exclosos a què es refereix la base quarta anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. Aquests anuncis caldrà fer-los públics el tribunal al tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou (en qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies).
  
7. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedaran exclosos, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en casos de força major degudament justificats i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que es realitzarà davant el secretari municipal.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen proveïts del document nacional d'identitat.
  
8. Llista d'aprovats i curs selectiu
  
8.1 Torn de mobilitat. Pel que fa als aspirants que hagen optat pel torn de mobilitat, el tribunal, amb caràcter previ a la data en què comencen o hagueren acabat les proves de torn lliure, haurà procedit a la valoració dels mèrits i realització de l'entrevista, i farà pública la llista d'aspirants aprovats, per ordre de puntuació aconseguida, sense que puguen declarar que han superat el procés selectiu un nombre d'aspirants superior al de les places convocades; i amb la presentació prèvia de la documentació exigida, elevarà proposta de nomenament a l'òrgan competent.
  
8.2 Torn lliure. Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Després de presentar la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs de capacitació teoricopràctic que es realitze, amb una duració de quatre mesos i una altra, una vegada superada l'anterior, de pràctiques al mateix Ajuntament amb una duració de dos mesos.
  
Prèviament, amb efectes durant la duració del curs esmentat, seran nomenats funcionaris en pràctiques, i se'ls aplicarà el que s'estableix en l'article 2 i concordants del reial decret 456/1986, de 10 de febrer.
  
Superat el curs, l'Institut comunicarà a l'òrgan competent la relació dels aspirants que l'hagen superat el curs, amb indicació de les qualificacions obtingudes. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al curs següent. Si no superen aquest segon curs, decauran definitivament en el seu dret de reserva de plaça.
  
9. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es faça pública la llista d'aspirants aprovats, els documents acreditatius de les condicions de capacitat i requisits exigits en la norma segona d'aquesta convocatòria:
  
a) Certificat de naixement expedit pel Registre Civil corresponent o fotocòpia del document nacional d'identitat degudament compulsada.
  
b) Original o fotocòpia compulsada del títol acadèmic exigible segons la corresponent convocatòria.
  
c) Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
d) Fotocòpia compulsada dels permisos de conduir.
  
Els aspirants que tingueren la condició de funcionaris de carrera quedaran exempts de justificar documentalment les condicions generals a què fa referència la base 2 que ja hagen sigut aprovades per a obtenir l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació de l'interessat i la nul·litat subsegüent dels actes del tribunal en relació a aquest, sense perjudici de la responsabilitat en què hagen pogut incórrer per falsedat en la instància.
  
En el cas que l'aspirant fóra exclòs per la no presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos a aquells que una vegada superades les proves estiguen fora pel límit establit en la norma primera.
  
10. Nomenament
  
10.1 Torn de mobilitat. Una vegada presentada la documentació exigida i efectuat el nomenament com a guàrdia de la Policia Local de l'Ajuntament de València, hauran de prendre possessió de la plaça en el termini d'un mes des de l'endemà del nomenament, i s'efectuarà el cessament a la corporació de la qual prové, dins dels tres dies hàbils següents a la data de nomenament.
  
El còmput del termini per al cessament començarà quan finalitzen els permisos o llicències que si escau hagen sigut concedides als interessats. Tot policia local que haja cursat una sol·licitud per al concurs de mobilitat, estarà obligat a donar trasllat per escrit d'aquests permisos o llicències a l'Ajuntament de València, i aquest podrà acordar la suspensió del gaudi d'aquests. L'ajuntament al qual pertany el policia local podrà prorrogar el cessament en aquest ajuntament al policia esmentat, per necessitats del servei, per un període de temps no superior a 20 dies hàbils, i haurà de comunicar aquesta pròrroga a l'Ajuntament de València.
  
Les instàncies formulades pels peticionaris seran vinculants, i les destinacions adjudicades, irrenunciables, una vegada transcorregut el termini de presentació d'instàncies, tret que abans de finalitzar el termini de presa de possessió s'haguera obtingut una altra destinació per convocatòria pública, circumstància que caldrà comunicar a l'Ajuntament de València.
  
10.2 Torn lliure. Una vegada complits els requisits precedents i, si escau, superat el corresponent curs de capacitació, s'efectuarà el nomenament dels aspirants proposats com a funcionaris de carrera, i hauran de prendre possessió al càrrec en el termini de 30 dies, a comptar des de l'endemà de la notificació del nomenament.
  
11. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
12. Normativa i recursos
  
12.1 La convocatòria es regirà, en allò que no estableixen aquestes bases, per la normativa bàsica estatal sobre la funció pública continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril; el Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991; Decret 69/1986, de 2 de juny, Llei 2/1990, de Coordinació de la Policia Local i altres normes reglamentàries.
  
12.2 Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Com a requisit previ a la interposició del dit recurs, caldrà comunicar prèviament aquesta interposició a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
12.3 Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
12.4 Si es presentara alguna «al·legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base 12 pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
13. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
Per al torn lliure i el torn de mobilitat:
  
1. Prova prèvia. Aptitud medica i intel·lectual
  
I. Test d'aptituds personals. Es realitzarà un o diversos test adreçats a valorar les aptituds i actituds de l'aspirant per a l'exercici del lloc de treball de policia local. Si es considera necessari, es procedirà a la realització d'una entrevista personal a tots o a alguns dels aspirants.
  
Per al plantejament i correcció de la prova test, així com per a la realització de les entrevistes, si escau, el tribunal estarà necessàriament assistit per, almenys, un llicenciat en Medicina i un altre em Psicologia, que aplicaran el reconeixement psicotècnic d'acord amb el que s'estableix en l'annex I. La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals 4 dels 6 factores que es mesuren; en tots els casos haurà de superar el factor d'agilitat mental.
  
II. Reconeixement mèdic que practicarà el tribunal mèdic que es designe a l'efecte. Es realitzaran totes les proves clíniques, analítiques i complementàries o de qualsevol altre classe, que es consideren necessàries per a comprovar que l'opositor no està inclòs en el quadre d'exclusions que figura en l'annex II.
  
La qualificació d'aquesta prova serà d'apte o no apte.
  
Per al torn lliure:
  
2. Primer exercici. De caràcter obligatori i eliminatori.
  
Consistirà a superar les proves d'aptitud física el contingut i les marques mínimes de les quals seran les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes, 1,10 metres; dones, 1 metre.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte, i caldrà superar com a mínim quatre de les proves per a ser declarat apte.
  
3. Segon exercici. De caràcter obligatori eliminatori.
  
Consistirà a contestar per escrit un qüestionari de 50 preguntes amb respostes alternatives, relacionat amb els temes que componen el programa que figura com a annex III d'aquestes bases en un temps màxim d'una hora.
  
La qualificació d'aquest exercici serà de 0 a 10 punts i caldrà obtenir un mínim de 5 punts per a superar-lo.
  
4. Tercer exercici. De caràcter obligatori i eliminatori.
  
Consistirà a desenvolupar per escrit durant un temps de dues hores, quatre temes elegits per sorteig, un de cada un dels grups primer a quart, que componen el temari. Aquests temes es llegiran en sessió pública davant el tribunal, que podrà formular les preguntes o aclariments que sobre aquests jutge oportuns.
  
Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
5. Quart exercici. De caràcter obligatori.
  
 Consistirà a traduir del valencià al castellà i viceversa un text proposat pel tribunal, en un temps màxim de 30 minuts.
  
Aquest exercici es qualificarà de 0 a 2 punts i no serà eliminatori.
  
Qualificació dels exercicis. La prova prèvia serà eliminatòria, amb la qualificació d'apte o no apte efectuada pel tribunal de selecció amb l'informe previ del tribunal mèdic.
  
Els exercicis obligatoris, tret del quart, tindran el caràcter d'eliminatoris, i la seua classificació serà de 0 a 10 punts en cada un d'ells, els aspirants que no aconseguisquen una puntuació mínima de 5 punts en cada un seran eliminats.
  
El quart exercici de valencià es qualificarà de 0 a 2 punts i no determinarà, per si mateix, l'eliminació de l'opositor, no obstant això la qualificació obtinguda valdrà per al còmput de la qualificació global determinant de la proposta del nomenament.
  
El tribunal qualificador queda facultat per a la determinació del nivell mínim exigit per a l'obtenció d'aquestes qualificacions d'acord amb el sistema de valoració que s'adopte en cada prova.
  
Fase de concurs. Per al torn de mobilitat.
  
Per a poder participar en el concurs, prèviament a la valoració dels mèrits, es verificarà el compliment del requisit establit en la base 2.2.d a través del reconeixement d'aptituds medicointel·lectuals, amb el desenvolupament establit en el punt u de les normes específiques.
  
En al fase de concurs es valoraran els següents mèrits:
  
1. Titulació acadèmica.
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala bàsica del cos de la policia local, d'acord amb l'escala següent:
  
a) Grup A: doctor: 10 punts.
  
Llicenciat o equivalent: 8 punts.
  
b) Grup B: diplomat universitari o equivalent: 7 punts.
  
c) Diplomat en Criminologia: 7 punts.
  
d) Grup C: Batxillerat, Formació Professional de segon grau: 5 punts.
  
e) Superació de les proves d'accés a la universitat per a majors de 25 anys: 5 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'unes altres de nivell superior. En la puntuació d'accés a la universitat només es computaran una d'elles. La possessió del títol de Batxillerat o Formació Professional de segon grau exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual l nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
- Per cada any complet d'antiguitat a la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en unes altres forces i cossos de seguretat: 0,50 punts per any complet, fins a un màxim de 10 punts.
  
- Per cada any complet d'antiguitat prestat en qualsevol administració pública: 0, 25 punts per any complet, fins a un màxim de 10 punts.
  
4. Altres mèrits.
  
Fins a un màxim de 15 punts.
  
Coneixement del valencià acreditat amb un certificat oficial de la Junta Qualificadora de Coneixements de Valencià:
  
- Coneixements Orals 0,75 punts.
  
- Certificat de Grau Elemental 1,25 punts.
  
- Certificat de Grau Mitjà 2,50 punts.
  
- Certificat de Grau Superior 3,00 punts.
  
Coneixement d'un o més idiomes acreditats documentalment, mitjançant un certificat expedit per la facultat o l'escola oficial reconeguda 3 punts per cada un. La superació dels diversos cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs.
  
Fins a un màxim de 30 punts.
  
Per a la realització de cursos organitzats per l'Institut Valencià de Seguretat Pública o homologats per aquest, ajustats al barem següent:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima abans esmentada, la puntuació d'aquests es farà amb la suma del còmput d'hores i/o assistència d'aquests. Si s'han impartit hores com a professor als cursos, es puntuarà amb el barem corresponent al certificat d'aprofitament i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de 24 de març de 1995, de la Direcció General d'Interior, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri d'Interior o uns altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tenir en compte a efectes de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la placa col·lectiva al mèrit policial de la Generalitat Valenciana, 1 punt.
  
Per estar en possessió de la placa individual al mèrit policial de la Generalitat Valenciana, 3 punt.
  
Per estar en possessió de la medalla al mèrit policial de la Generalitat Valenciana, 2 punt.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.
  
Per condecoracions concedides per unes altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'ells. Si al condecoració es concedeix a títol col·lectiu la puntuació serà de 0,25 punts per a cada un d'ells.
  
Per premis, distincions, felicitacions o mencions concedides per unes altres administracions públiques com a reconeixement a la lloable, extraordinària i meritòria actuació policial a títol individual, 0, 25 punts per cada un d'ells.
  
7. Altres mèrits.
  
Fins a un màxim de 4 punts.
  
Així mateix, es valoraran els coneixements en administració i gestió de recursos humans i informàtica, títols de socorrista aquàtic, primers auxilis, cursos de submarinisme, arts marcials, defensa personal, felicitacions, així com els cursos inclosos en el Pla de Formació Continua i uns altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
8. Prova i entrevista personal.
  
Es realitzarà davant del tribunal qualificador i es valorarà fins a un màxim de 10 punts amb el contingut i puntuació que s'indica:
  
Coneixements del terme municipal, noms dels carrers, serveis, institucions, organització i administració municipal i uns altres de particular interés per a la població local de l'ajuntament que convoca, s'acreditaran mitjançant la superació d'una prova objectiva que consistirà en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i es comprovarà l'aptitud, l'eficàcia, la iniciativa i l'experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista mitjançant la convocatòria corresponent i amb al menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts.
  
Els mèrits al·legats i qualssevol altres dades hauran de fer referència a al data d'acabament del termini de presentació d'instàncies.
  
En qualsevol moment del procés d'adjudicació podrà demanar formalment dels interessats els aclariments, o si escau la documentació addicional que s'estima necessària per a la comprovació dels mèrits.
  
L'ordre de prioritat per a l'adjudicació de les places estarà determinat per la major puntuació total obtinguda a la vista dels mèrits al·legats. Cas d'empat, s'acudirà a dirimir-lo, a la major puntuació dels cursos realitzats. Cas de persistir l'empat s'acudirà a la data de naixement, i s'adjudicarà la plaça al sol·licitant de major edat.
  
ANNEX I
  
Barem per al reconeixement psicotècnic
  
Factors que cal valorar:
  
1. Aptituds mentals.
  
- Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
- Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
- Rapidesa i precisió perceptiva: és una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
- Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
- Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
- Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
Característiques del test d'aptitud (puntuacions decils-nivells uniformes aconsellables):
  
Torn lliure:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
Torn de mobilitat:
  
- Raonament verbal 3,5
  
- Raonament abstracte 3
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3
  
- Memòria visual 3,5
  
Característiques del test actitudinal:
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de no ajustar-se al perfil establit, si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar. Haurà de superar en tots els casos el factor d'agilitat mental.
  
ANNEX II
  
Quadre d'exclusions mèdiques
  
Torn lliure:
  
1. Obesitat o primesa superior al 25% del pes ideal, calculat segons la fórmula PI= 0,75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2.1 Agudesa visual sense correcció inferior als dos terços de la visió normal en ambdós ulls.
  
2.2 Despreniment de retina.
  
2.3 Estrabisme
  
2.4 Hemianòpsies.
  
2.5 Discromatòpsies.
  
2.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
3. Oïda i audició
  
3.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
6. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori, que dificulten el desenvolupament del seu treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i uns altres processos patològics que dificulten el desenvolupament de la seua funció.
  
9. Pell i fàneres.
  
Cicatrius que produïsquen limitació funcional i uns altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
Torn de mobilitat:
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció inferior als dos terces de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica, a judici del tribunal mèdic es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva, el pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
ANNEX III
  
Programa
  
Grup primer: Dret polític i administratiu
  
Tema 1. Organització política de l'estat espanyol. Classes i forma d'estat. Organització territorial de l'estat. Relacions entre el Govern i les Corts Generals. La corona. Poder legislatiu. Poder executiu. Poder judicial.
  
Tema 2. La Constitució espanyola de 1978. Estructura, contingut i principis bàsics. Reforma de la Constitució. El sistema constitucional. Principis generals. El Tribunal Constitucional.
  
Tema 3. Dels drets i llibertats dels espanyols. Els drets i les llibertats exigibles davant els tribunals. Els drets i deures dels anteriors vinculen a tots el poders públics. Garanties i suspensió dels drets i llibertats.
  
Tema 4. Les Corts Generals: les cambres. Composició, atribucions i funcionament. La funció legislativa. L'administració de justícia.
  
Tema 5. L'organització territorial espanyola. Les comunitats autònomes. Els estatuts d'autonomia, òrgans i competències. l'administració pública, estatal, autònoma i local.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Tema 8. L'administració local. Caràcter natural de l'administració local. L'administració local com a instrument de descentralització. L'administració local en la Constitució espanyola de 1978. Entitats que comprén l'administració local.
  
Tema 9. El medi ambient. La normativa estatal i autonòmica per a la protecció del medi ambient. La regulació administrativa sobre l'obertura i el funcionament d'establiments i especial referència a les activitats qualificades.
  
Tema 10. La normativa administrativa sobre espectacles, establiments públics i activitats d'esbargiment. Normativa administrativa sobre el comerç, especialment sobre el no sedentari.
  
Grup segon: Règim local i policia
  
Tema 11. El municipi: òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.
  
Tema 12. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 13. Les hisendes locals. Classificació dels ingressos segons la legislació d'hisendes locals.
  
Tema 14. La funció pública en general i els funcionaris de les entitats locals. Organització de la funció pública local. Grups de funcionaris de l'administració.
  
Tema 15. Funcionaris locals. concepte i classes. Drets i deures dels funcionaris locals. Drets i deures de la policia local. Adquisició i pèrdua de la condició de funcionaris.
  
Tema 16. Responsabilitat dels funcionaris. Reglament de Règim Disciplinari. Incoació d'expedients.
  
Tema 17. La seguretat ciutadana. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
 Tema 18. La normativa sobre protecció civil. Competències de les distintes administracions públiques, especialment de les municipals. Les atribucions excepcionals de les autoritats administratives.
  
Tema 19. La policia local, conceptes previs. Missions i objectius. Estructura orgànica i funcional.
  
Tema 20. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 21. Ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 22. L'ordenació jurídica de la seguretat privada. Les empreses de seguretat. El personal de seguretat.
  
Tema 23. Llei de la Generalitat Valenciana de Coordinació de Policies Locals de la Comunitat Valenciana; disposicions generals de la coordinació dels policies locals, de l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 24. Intervencions de la policia local. Serveis humanitaris de delinqüència comuna i altres grups marginals.
  
Grup tercer: Dret penal i ordenances
  
Tema 25. Obligacions i competències dels ajuntaments. Les ordenances municipals. Els bans de l'alcaldia.
  
Tema 26. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Tema 27. La delinqüència. Nocions introductòries. Tipus. Causes. Actuacions en matèria de prevenció.
  
Tema 28. La infracció penal. Concepte. El delicte i falta. Els responsables criminals dels delictes i faltes. Les causes que eximeixen de la responsabilitat criminal i les circumstàncies que atenuen o agreugen aquesta.
  
Tema 29. Classes de delictes: delictes contra les persones, contra la llibertat i la llibertat sexual, contra el patrimoni i l'orde socioeconòmic.
  
Tema 30. Classes de faltes: contra l'orde públic, els interessos generals, contra les persones, contra el patrimoni.
  
Tema 31. Altres tipus de delictes. Contra l'administració pública, els comesos pels funcionaris públics.
  
Tema 32. Llei Orgànica 1/1992, de 21 de febrer, sobre Protecció de la Seguretat Ciutadana. Àmbit d'aplicació. Autoritats competents. Mesures d'acció preventiva i vigilància. Actuacions per al manteniment i restabliment de la seguretat ciutadana. Règim sancionador. Procediment. Mesures cautelars. Referència a la normativa sobre armes.
  
Grup quart: Codi de circulació i seguretat vial
  
Tema 33. Normativa general sobre trànsit, circulació de vehicles de motor y seguretat vial. Àmbit d'aplicació. Competències municipals. Les ordenances municipals sobre trànsit.
  
Tema 34. Reial Decret 13/1992, de 17 de gener, pel qual s'aprova el Reglament General de Circulació. Àmbit d'aplicació. Normes generals de comportament en la circulació. Càrrega de vehicles i transport de persones i mercaderies. Normes generals dels conductors. Normes sobre begudes alcohòliques, estupefaents i substàncies psicotròpiques.
  
Tema 35. La circulació urbana. Òrgans competents. Vigilància i regulació de la circulació. Ordenació del trànsit. Permisos i llicències de conduir.
  
Tema 36. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 37. Els accidents de trànsit: concepte i consideracions prèvies. Causes. Classes i fases.
  
Grup cinqué
  
Tema 38. Història local, antecedents. Demografia, població de dret.
  
Tema 39. Toponímia. Principals avingudes i carrers. Distribució administrativa de la ciutat: districtes i barris, característiques.
  
Tema 40. Institucions tradicionals: Tribunal de les Aigües. Taula de Canvis. Consolat de Mar. Els Gremis.
  
Tema 41. Institucions relacionades amb la policia local: comissaries, jutjats, tribunal de menors, centres assistencials.
  
Tema 42. El policia de barri, antecedents, el vigilant-agutzil. Aspectes sociològics, qualitats. Relació amb el ciutadà, col·laboradors, comerciants.
  
Tema 43. Missió preventiva del delicte. Organització del servei: rutes, suport, coordinació. Coneixement del barri. Intervencions més freqüents: deficiències, escolars, ebris, etcètera.
  
Tema 44. El policia de barri i la comunicació. Informació: captació. Classes, fonts, feed-back. La vigilància comunitària.